CELEX: 32015D1959
Language: ro
Date: 2015-07-01 00:00:00
Title: Decizia delegată (UE) 2015/1959 a Comisiei din 1 iulie 2015 privind sistemele aplicabile pentru evaluarea și verificarea constanței performanței produselor pentru instalațiile de epurare a apelor uzate în conformitate cu Regulamentul (UE) nr. 305/2011 al Parlamentului European și al Consiliului (Text cu relevanță pentru SEE)

30.10.2015   
            
            
               RO
            
            
               Jurnalul Oficial al Uniunii Europene
            
            
               L 284/184
            
         DECIZIA DELEGATĂ (UE) 2015/1959 A COMISIEI
   din 1 iulie 2015
   privind sistemele aplicabile pentru evaluarea și verificarea constanței performanței produselor pentru instalațiile de epurare a apelor uzate în conformitate cu Regulamentul (UE) nr. 305/2011 al Parlamentului European și al Consiliului
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 305/2011 al Parlamentului European și al Consiliului din 9 martie 2011 de stabilire a unor condiții armonizate pentru comercializarea produselor pentru construcții și de abrogare a Directivei 89/106/CEE a Consiliului (1), în special articolul 60 litera (h),
   întrucât:
   
               (1)
            
            
               Procedura de atestare a conformității produselor pentru instalațiile de epurare a apelor uzate cu specificațiile tehnice aplicabile a fost stabilită în Decizia 97/464/CE a Comisiei (2).
            
         
               (2)
            
            
               Decizia 97/464/CE nu prevede criterii detaliate pentru alegerea sistemelor de evaluare și verificare a constanței performanței cu privire la comportamentul la foc al produselor pentru instalațiile de epurare a apelor uzate, mai precis a capacelor pentru guri de vizitare și a grătarelor pentru rigole.
            
         
               (3)
            
            
               Sistemele prevăzute în anexa V la Regulamentul (UE) nr. 305/2011 ar trebui alese într-o manieră mai adecvată pentru evaluarea performanței produselor pentru instalațiile de epurare a apelor uzate. Fabricanții ar trebui să aibă posibilitatea unui acces pe piața internă într-un mod mai eficient, ceea ce ar contribui la un nivel mai ridicat de competitivitate a industriei construcțiilor în ansamblul său.
            
         
               (4)
            
            
               Decizia 97/464/CE ar trebui să fie abrogată și înlocuită din motive de claritate și transparență,
            
         ADOPTĂ PREZENTA DECIZIE:
   Articolul 1
   Prezenta decizie se aplică produselor pentru instalațiile de epurare a apelor uzate prevăzute în anexa I.
   Articolul 2
   Produsele pentru instalațiile de epurare ale apelor uzate menționate la articolul 1 sunt supuse evaluării și verificării constanței performanței în ceea ce privește caracteristicile esențiale ale acestora în conformitate cu sistemele menționate în anexa II.
   Articolul 3
   Decizia 97/464/CE se abrogă.
   Trimiterile la decizia abrogată se interpretează ca trimiteri la prezenta decizie.
   Articolul 4
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
   
      Adoptată la Bruxelles, 1 iulie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 88, 4.4.2011, p. 5.
   
      (2)  Decizia 97/464/CE a Comisiei din 27 iunie 1997 privind procedura de atestare a conformității produselor pentru construcții în temeiul articolului 20 alineatul (2) din Directiva 89/106/CEE a Consiliului în ceea ce privește produsele pentru instalațiile de epurare a apelor uzate (JO L 198, 25.7.1997, p. 33).
   
      ANEXA I
      
         PRODUSE VIZATE
      
      Prezenta decizie se aplică următoarelor produse:
      
                  1.
               
               
                  dispozitive de curent invers: conductă de aerisire cu supapă de admisie a aerului;
               
            
                  2.
               
               
                  echipamente pentru stația de pompare a apei uzate și stații de ridicare a efluenților;
               
            
                  3.
               
               
                  echipamente și elemente pentru instalații de tratare a apelor uzate și instalația de tratare la fața locului;
               
            
                  4.
               
               
                  fose septice;
               
            
                  5.
               
               
                  canale de evacuare prefabricate;
               
            
                  6.
               
               
                  guri de vizitare și cămine de vizitare;
               
            
                  7.
               
               
                  trepte de fier, scări mobile și mână curentă pentru gurile de vizitare și căminele de vizitare;
               
            
                  8.
               
               
                  separatoare;
               
            
                  9.
               
               
                  capace pentru guri de vizitare și grătare pentru rigole.
               
            
   
      ANEXA II
      
         SISTEME DE EVALUARE ȘI VERIFICARE A CONSTANȚEI PERFORMANȚEI
      
      Pentru produsele reglementate de prezenta decizie, ținând seama de caracteristicile lor esențiale, sistemele de evaluare și verificare a constanței performanței se aplică după cum urmează:
      
         Tabelul 1
      
      
         Pentru toate caracteristicile esențiale, cu excepția comportamentului la foc
      
      
                  Produse
               
               
                  Caracteristici esențiale
               
               
                  Sisteme aplicabile pentru evaluarea și verificarea constanței performanței prevăzute în anexa V la Regulamentul (UE) nr. 305/2011
               
            
                  Dispozitive de curent invers: conductă de aerisire cu supapă de admisie a aerului
               
               
                  Pentru toate caracteristicile esențiale, cu excepția comportamentului la foc
               
               
                  4
               
            
                  Echipamente pentru stația de pompare a apei uzate și stațiile de ridicare a efluenților
               
               
                  3
               
            
                  Echipamente și elemente pentru instalațiile de tratare a apelor uzate și instalația de tratare la fața locului
               
               
                  3
               
            
                  Fose septice
               
               
                  3
               
            
                  Canale de evacuare prefabricate
               
               
                  3
               
            
                  Guri de vizitare și cămine de vizitare
               
               
                  4
               
            
                  Trepte de fier, scări mobile și mână curentă pentru gurile de vizitare și căminele de vizitare
               
               
                  4
               
            
                  Separatoare
               
               
                  4
               
            
                  Capace pentru guri de vizitare și grătare pentru rigole
               
               
                  1
               
            
         
      
         Tabelul 2
      
      
         Numai pentru comportamentul la foc
      
      Pentru toate produsele indicate în prima coloană din tabelul 1, sistemele de evaluare și verificare a constanței performanței sunt determinate pe baza subfamiliilor acestora, după cum urmează:
      
         
      
                  Subfamilii de produse
               
               
                  Sisteme aplicabile pentru evaluarea și verificarea constanței performanței prevăzute în anexa V la Regulamentul (UE) nr. 305/2011
               
            
                  Produse pentru care o etapă clar identificabilă a procesului de producție antrenează o îmbunătățire a performanței în ceea ce privește comportamentul la foc (de exemplu, prin adăugarea de agenți de ignifugare sau limitarea materialelor organice)
               
               
                  1
               
            
                  Produse pentru care există o bază juridică europeană aplicabilă pentru a clasifica comportamentul lor la foc fără testare
               
               
                  4
               
            
                  Produse care nu aparțin subfamiliilor indicate în rândurile 1 și 2
               
               
                  3